Last saved by: Mitníková Jana

OKRESNÁ PROKURATÚRA KEŽMAROK 
Michalská 2493/8A, 060 01 Kežmarok 1

Číslo: Pv 446/16/7703-19	Kežmarok 21.12.2016 
EEČ: 2-56-170-2016
U Z N E S E N I E
Trestná vec:	obv. XXXXX
Trestný čin:	zločin: týranie blízkej osoby a zverenej osoby podľa § 208 odsek 1 písmeno a Trestného zákona
Rozhodol: 	prokurátorka Okresnej prokuratúry Kežmarok 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
-	zločin: týranie blízkej osoby a zverenej osoby podľa § 208 odsek 1 písmeno a Trestného zákona
štádium: dokonaný trestný čin
na tom skutkovom základe, že:
v dobe najmenej od roku 2013 do dňa 25.07.2016 v XXXXX, ul. XXXXX č. XXXXX, v rodinnom dome svojej manželke XXXXX sústavne bezdôvodne vulgárne nadával, verbálne ju napádal a obviňoval z nevery, vykrikoval rôzne ním vymyslené historky s použitím vulgárnych výrazov, ponižoval ju, pričom nepríčetne kričal a zaháňal sa na ňu rukou, čo vyvolávalo u nej strach a stres, počas hádky ju vyháňal z domu a neustále jej to pripomínal, jeho agresivita a hnev sa stupňovali, čo vyvrcholilo tým, že po hádke z nevery ju dňa 25.07.2016 v čase okolo 21.30 hod. fyzicky napadol tak, že ju päsťami opakovane udieral do oblasti tváre, na čo spadla a snažila sa ujsť, stiahol ju späť a bil ju neustále päsťami do tváre a celého tela, kde kričala meno syna, vtedy sa zastavil a ona utiekla z domu ku vnučke XXXXX, 

lebo obvinený nebol v čase činu pre nepríčetnosť trestne zodpovedný.

Odôvodnenie:
Uznesením vyšetrovateľa OR PZ, Odboru kriminálnej polície  sp. zn. XXXXX zo dňa 05.08.2016 bolo začaté trestné stíhanie a uznesením tohto orgánu pod rovnakou spisovou značkou zo dňa 16.09.2016 bolo vznesené obvinenie XXXXX pre zločin týrania blízkej osoby a zverenej osoby podľa § 208 ods. 1 písm. a/ Trestného zákona  na tom skutkovom základe,  ako je uvedený vo výrokovej časti tohto uznesenia.

 	V priebehu vyšetrovania boli vypočutí obvinený XXXXX, poškodená XXXXX, splnomocnená zástupkyňa poškodenej strany Všeobecnej zdravotnej poisťovne, a. s. XXXXX, ďalší svedkovia XXXXX, XXXXX, XXXXX, XXXXX, XXXXX, XXXXX, XXXXX, bola vykonaná konfrontácia medzi obvineným XXXXX a poškodenou XXXXX, bol vypracovaný znalecký posudok z odboru psychológia, odvetvie klinická psychológia dospelých k osobe poškodenej XXXXX, zabezpečené  boli lekárske správy a doložené boli aj charakteristiky a odpis registra trestov k osobe obvineného XXXXX.
Do konania bol pribratý znalec z odboru zdravotníctvo a farmácia, odvetvie psychiatria, a to XXXXX, MBA, ktorý vypracoval znalecký posudok č. 24/2016. Zo záverov znaleckého posudku vyplýva, že obvinený XXXXX trpí závažnými duševnými poruchami „Trvalá porucha s bludmi‟ a „Ľahká kognitívna porucha‟, ktoré boli prítomné aj v čase spáchania skutku. Tieto poruchy mali rozhodujúci vplyv na jeho rozpoznávacie a ovládacie schopnosti vzhľadom na spáchanú trestnú činnosť, ktorej sa dopustil, prakticky ich možno považovať za vymiznuté. Súčasný stav obvineného mu aktuálne umožňuje plne chápať zmysel trestného konania a je schopný plnohodnotne sa zúčastňovať úkonov trestného konania. Pobyt obvineného XXXXX na slobode z hľadiska psychiatrického nie je pre spoločnosť nebezpečný pri užívaní liekov a dodržiavaní zásad ambulantnej liečby, preto je potrebné u neho nariadiť ambulantnú ochrannú psychiatrickú liečbu.
     
V zmysle § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
  
Na základe výsledkov vykonaného dokazovania bolo zistené, že skutok, pre ktorý  bolo vznesené obvinie a bol kvalifikovaný ako zločin týrania blízkej osoby a zverenej osoby podľa § 208 ods. 1 písm. a/ Trestného zákona sa stal a spáchal ho obvinený XXXXX. Zo záverov vypracovaného znaleckého posudku z odboru zdravotníctvo a farmácia, odvetvie psychiatria však vyplynulo, že u obvineného XXXXX bol zistený tak nedostatok rozpoznávacej ako aj ovládacej schopnosti v čase spáchania činu v dôsledku zistenej duševnej poruchy, čo zakladá stav nepríčetnosti, ktorý vylučuje trestnú zodpovednosť páchateľa a v prípravnom konaní je dôvodom na zastavenie trestného stíhania podľa § 215 ods. 1  písm. e/ Trestného poriadku.
     
     Z dôvodov vyššie uvedených preto bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mitníková 
prokurátorka